6. ΒΑΣΙΛΙΚΟΝ ΔΙΑΤΑΓΜΑ της 30 Οκτ. /19 Νοεμ. 1954 (ΦΕΚ Α΄ 284)  Περί μεταφοράς της επί των πολυτεκνικών ζητημάτων αρμοδιότητος εκ της Γεν. Διευθύνσεως Υγιεινής του Υπουργείου Κοινωνικής Προνοίας εις την Γεν. Διεύθυνσιν Κοινωνικής Προνοίας του αυτού Υπουργείου. Έχοντες υπ’ όψιν τας διατάξεις: 1)του άρθρου δεκάτου τρίτου του Α.Ν. 1910/44 «περί κωδικοποιήσεως και συμπληρώσεως της Νομοθεσίας «περί προστασίας πολυτέκνων», 2)τας διατάξεις της παρ. 1 του άρθρ. 5 του υπ’ αριθ. 2588/40 Νόμου «περί μετονομασίας του Υπουργείου Κρατικής Υγιεινής και Αντιλήψεως κλπ.», 3)τας διατάξεις του άρθρ. 13 και της παρ. 6 του άρθρ. 14 του Α.Ν. υπ’ αριθ. 1671/51 «περί Υπουργικού Συμβουλίου και Υπουργείων», προτάσει του Ημετέρου επί της Κοινωνικής Προνοίας Υπουργού, μετά σύμφωνον γνώμην του Συμβουλίου Επικρατείας διατυπωθείσαν εν τη υπ’ αριθ. 386/54 πράξει αυτού, απεφασίσαμεν και διατάσσομεν: Αι κατά τον υπ’ αριθ. 1910/44 Α. Νόμον και γενικώς αι επί των πολυτεκνικών ζητημάτων αρμοδιότητες μεταφέρονται εκ της Γενικής Διευθύνσεως Υγιεινής του Υπουργείου Κοινωνικής Προνοίας εις την Γενικήν Διεύθυνσιν Κοινωνικής Προνοίας του αυτού Υπουργείου, ανατιθεμένης της ασκήσεως αυτών εις την Διεύθυνσιν Κρατικής Αντιλήψεως, εις ην θέλει παραδοθή άπαν το Αρχείον της Υπηρεσίας ταύτης.   